b'\n_START_ARTICLE_\nTineStafetten\n_START_PARAGRAPH_\nTINEstafetten\xc2\xa0er en \xc3\xa5rlig stafett som arrangeres i midten av mai for elever i 6.-9. klasse. TINEstafetten arrangeres av Norges Friidrettsforbund (NFIF) og TINE, der m\xc3\xa5let er \xc3\xa5 fremme fysisk aktivitet og breddeidrett blant barn og unge. Hvert \xc3\xa5r deltar over 100\xc2\xa0000 ungdommer, fordelt p\xc3\xa5 rundt 270 arrangementer, for \xc3\xa5 dele l\xc3\xb8peglede og drive med idrett i skolen.\xc2\xa0_NEWLINE_TINEstafetten er for alle og hele klassen kan delta. Skolen kan melde p\xc3\xa5 s\xc3\xa5 mange lag man vil. Hvert lag best\xc3\xa5r av 4 jenter og 4 gutter, samt to reserver. Hver deltaker l\xc3\xb8per 200 meter. Man kan ogs\xc3\xa5 l\xc3\xb8pe melde p\xc3\xa5 lag i \xc3\x85pen klasse, der man kan sette sammen lag uavhengig av kj\xc3\xb8nn og klasse. I 2011 rundet stafetten 1 million l\xc3\xb8pere og i 2013 feiret TINEstafetten 20-\xc3\xa5rsjubileum._NEWLINE_Det var Norges Friidrettsforbund, ved Karin Eftedal som ogs\xc3\xa5 blir kalt \xc2\xabTINEstafettens mor\xc2\xbb, som i 1993 henvendte seg til TINE for \xc3\xa5 f\xc3\xa5 sponset en friidrettsstafett p\xc3\xa5 skoler. TINE ble med p\xc3\xa5 dette samarbeidet for \xc3\xa5 motivere til \xc3\xb8kt fysisk aktivitet og bevissthet rundt kosthold hos ungdom. Siden den gang har l\xc3\xb8peglade skoleelever fra hele landet deltatt i det som har blitt verdens st\xc3\xb8rste stafett._NEWLINE_Norsk Friidrett er teknisk ansvarlig for gjennomf\xc3\xb8ringen av samtlige arrangementer.'